Diari Oficial de la Generalitat Valenciana


Sumari del DOGV 8195, del 21-12-2017 (2017/11443)

RESOLUCIÓ de 7 de desembre de 2017, de la directora general de l'Institut Valencià de Competitivitat Empresarial, per la qual s'amplia i redistribuïx el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11856


Data del document
:   07-12-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de desembre de 2017, de la directora general de l'Institut Valencià de Competitivitat Empresarial, per la qual s'amplia i redistribuïx el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017. [2017/11031]  
  
Per la Resolució de 10 de març de 2017, del president de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics de l'exercici 2017, publicada en el Diari Oficial de la Generalitat Valenciana número 7999, de 14 de març de 2017, el pressupost del qual per import de 69.963.561 euros va ser incrementat en 2.812.835,38 euros mitjançant una resolució de 21 de juny de 2017, i va quedar finalment establit en 79.367.180,38 euros.  
En l'article 12 de l'esmentada resolució s'arreplega que es podrà incrementar el finançament quan es produïsca un augment del crèdit disponible procedent de convocatòries en què s'hagen resolt sol·licituds per un import inferior a la despesa inicialment prevista o de les que es deriven obligacions liquidades o reconegudes per un import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
Havent tingut lloc una generació de crèdit per a aquesta convocatòria per un import de 1.037.000,00 euros, aprovada per l'Acord del Consell d'1 de desembre de 2017, i tenint en compte que, així mateix, s'han produït renúncies i minoracions per un import de 1.495.061,45 euros, es considera convenient, de conformitat amb la proposta de data 5 de desembre de 2017, de l'Àrea de Promoció Industrial, ampliar per un import total de 1.500.000,00 euros procedents de la línia S0349000, «Suport a projectes d'empreses socials», el pressupost del programa amb l'objectiu de poder elevar la intensitat de les ajudes de les línies S0340000, S0341000 i S0342000, i acostar-lo d'eixa manera al 100 % d'intensitat concedit en la línia S0339000.  
En virtut del que estableix l'article 12 de la Resolució de 10 de març de 2017, del president de l'IVACE, sobre l'increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb allò que disposa l'article 26.2 de la Llei 14/2016, de 30 de desembre, de pressupostos de la Generalitat per a l'exercici 2017, resolc:  
1. Ampliar en 1.500.000,00 euros procedents de la línia S0349000, «Suport a projectes d'empreses socials», la dotació pressupostària corresponent a la convocatòria d'ajudes per a projectes d'inversió per a la millora, la modernització i la dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017, aprovada per la Resolució de 10 de març de 2017, del president de l'IVACE (DOGV 7999, 14.03.2017). L'esmentada ampliació juntament amb la generació de crèdit per import de 1.037.000,00 euros aprovada per l'Acord del Consell, d'1 de desembre de 2017, fan un pressupost total per a la convocatòria de 47.629.441,38 euros.  
2. Distribuir el pressupost total de la convocatòria de la manera següent:  
- Línia S0339000, «Industrialització comarques els Ports, l'Alt Maestrat i el Baix Maestrat»: 1.947.492,77 euros.  
- Línia S0340000, «Industrialització comarca la Safor»: 3.783.060,54 euros.  
- Línia S0341000 «Industrialització comarca el Baix Segura»: 2.358.166,04 euros.  
- Línia S0342000, «Industrialització comarques l'Alcoià, el Comtat i la Vall d'Albaida»: 20.167.089,01 euros.  
  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 7 de desembre de 2017.- La directora general de l'Institut Valencià de Competitivitat Empresarial: Júlia Company Sanus.